[{"text_idx": "#000000", "text": "Lo\u0303una-Jaapani ma\u0308gistelt no\u0303lvadelt pa\u0308rit rahu-palmlehik (Cycas revoluta) kuulub maailma vanimate taimede hulka. Taime kasv on aeglane, uus lehering kasvab juurde heades tingimustes kord aastas vo\u0303i igal teisel aastal. Aeglase kasvu to\u0303ttu ei vaja ta ka u\u0308leliia palju hoolt.Taim armastab o\u0303hurikast ning valget ja pa\u0308ikselist kasvukohta. Ha\u0308sti meeldib taimele hommiku- ja o\u0303htupa\u0308ike, keskpa\u0308evaste ko\u0303rvetavate pa\u0308ikesekiirte eest tuleks taime kaitsta. Eriti o\u0303rnad on noored lehed, mis kergesti saavad pa\u0308ikesepo\u0303letusi. Kui lu\u0308hiajaline la\u0308bikuivamine rahu-palmlehikut veel ei hukuta, siis la\u0308bivettimine soodustab ma\u0308danike teket ja taim hukkub. Suvel ja uute lehtede moodustamise ajal kasta rikkalikumalt, lastes siiski kastmiskordade vahel mullapinnal kuivada. Talvel kasta tagasihoidlikult, vaid niipalju, et muld la\u0308bi ei kuivaks. Va\u0308ltida kastmisvee sattumist lehekodariku keskele."}]